《归兴 其一》
明代·李之世

命途休叹为诗穷，自笑年辰值蝎宫。海贝有文都是锦，山魈为祟不惊铜。

生金铸就疑成错，劲角柔来半似弓。燕颔虎头非我相，祇应钻纸作枯虫。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。